Οι λοιμωξιολόγοι επιμένουν εδώ και μέρες πως τα 24ωρα που διανύουμε είναι τα πιο κρίσιμα για την εξάπλωση του κορωνοϊού, αλλά οι εκκλησίες επιμένουν να είναι ανοιχτές σε όλη τη χώρα ενώ οι πιστοί, αν και αισθητά λιγότεροι δεν λαμβάνουν προφυλάξεις.

Πληροφορίες αναφέρουν πως η Ιερά Σύνοδος θα συνεδριάσει ξανά αύριο, αλλά, η αργοπορία αυτή δεν δικαιολογείται καθώς σήμερα εικόνες από εκκλησίες σε όλη την Ελλάδα, δείχνουν πιστούς μέσα σε ναούς και σε αρκετά πλάνα υπάρχει κόσμος που εξακολουθεί να λαμβάνει τη θεία κοινωνία. Ανάμεσα τους παιδιά και ηλικιωμένοι.

Λιγοστοί μόνο εμφανίστηκαν με μάσκα και σε κάποιους ναούς οι πιστοί κάθονται αραιά. Eικόνες από τις live μεταδόσεις ναών σήμερα οι οποίες είναι απλά ενδεικτικές:

Εκκλησία στη Λαμία την Κυριακή το πρωί

Ιερός Προσκυνηματικός Ναός Παμμεγίστων Ταξιαρχών Μανταμάδου Λέσβου

Μητροπολιτικός Ναός Αγίου Νικολάου Ελευθερούπολης

Ι. Ν. Κοιμήσεως Θεοτόκου Θεσσαλονίκη

Ιερός Ναός Αγίου Παντελεήμονος Πεύκης Αττικής

Μητρόπολη Θεσσαλονίκης:

Σύμφωνα με ρεπορτάζ του trikalavoice.gr κατά μέσο όρο σε κάθε ναό της πόλης των Τρικάλων συμμετείχαν στη Θεία Λειτουργία (διάρκειας 1.30 ώρας, από τις 9 π.μ. έως τις 10.30 π.μ.) περί τα 50 με 60 άτομα. Οι πιστοί μπορεί να ήταν λίγοι, ωστόσο έλαβαν όλοι τη Θεία Κοινωνία.

«ΛΑΡΙΣΑ: Ο κόσμος πήγε στις Εκκλησίες, ουρές για τη Θεία Κοινωνία» γράφει το εκκλησιαστικό σάιτ Βήμα Ορθοδοξίας που δημοσιεύει και τις παρακάτω φωτογραφίες στις οποίες μάλιστα διακρίνονται και παιδιά.